armvectores/hy_wikipedia_2023 huggingface dataset:
Միլդա Աղազարյան

Միլդա Միտրևի Աղազարյան (մարտի 15, 1943(1943-03-15), Երևան, Հայկական ԽՍՀ, ԽՍՀՄ), ռուսաստանաբնակ հայ երաժիշտ, տավղահարուհի, մանկավարժ, ՌԴ արվեստի վաստակավոր գործիչ (1995), պրոֆեսոր։


== Կենսագրություն ==
Միլդա Աղազարյանը ծնվել է 1943 թվականի մարտի 15-ին, Երևան քաղաքում։ 1962 թվականին ավարտել է Մոսկվայի Գնեսինների անվան երաժշտական ուսումնարանը, 1962 թվականին՝ Մոսկվայի պետական կոնսերվատորիան, 1970 թվականին՝ նույն կոնսերվատորիայի ասպիրանտուրան։
1962-1991 թվականին դասավանդել է Մոսկվայի Ի. Օ. Դունաևսկու անվան մանկավարժական (դաշնամուր, տավիղ) երաժշտական դպրոցում, Գնեսինների անվան երաժշտական (տավիղ) ուսումնարանում։ 1991 թվականի ստացել է Գնեսինների անվան երաժշտական ակադեմիայի դոցենտի կոչում, ապա՝ պրոֆեսորի։ 1991-1994 թվականին, միաժամանակ՝ Մոսկվայի Պ. Ի. Չայկովսկու անվան մեծ սիմֆոնիկ նվագախմբի տավղահարների խմբի համակարգողն է եղել։ 
Միլդա Աղազարյանը հանդես է եկել նաև մենահամերգներով անվանի երաժիշտ-կատարողների հետ։ Վարպետության դասեր է վարել Ճապոնիայում (1995, 1996, 2009), Ֆրանսիայում (2001), Մեծ Բրիտանիայում (2004, 2008), Իռլանդիայում (2005), Հունգարիայում (2005, 2007), Շվեյցարիայում (2006)։ 
Եղել է բազմաթիվ միջազգային մրցույթների և մրցանակաբաշխությունների հանձնախմբերի անդամ՝ Ֆրանսիայում, ԱՄՆ-ում, Հունգարիայում, Իսպանիայում, Ճապոնիայում, Ռուսաստանում, Ուելսում։ 2002–2003 և 2004–2005 թվականներին եղել է «Ռուսական կատարողական արվեստ» հիմնադրամի դափնեկիր։


== Ծանոթագրություններ ==


== Արտաքին հղումներ ==
Училището „Гнесини“ посреща млади арфисти от цяла Европа
Milda Aghazarian. The course «Methods of teaching to play the harp» (fragments)
Կողես Ներքին

Կողես Ներքին, գյուղ Արևմտյան Հայաստանում, Վանի վիլայեթի Վանի գավառի Արծկեի գավառակում։ Գտնվում էր Արծկե քաղաքից 7 կմ արևելք, լճափնյա հարթավայրում։


== Բնակչություն ==
XX դարի սկզբին ուներ 32 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լը Մոնդ

«Լը Մոնդ» (ֆր.՝ Le Monde, թարգ․՝ «Աշխարհ»), ֆրանսիական օրաթերթ։ Ունի ձախ ազատական կողմնորոշում։ 2014 թվականի տվյալներով տպաքանակը եղել է 364 240 օրինակ (դրանից մոտավորապես 40 հազար օրինակը վաճառվում է արտասահմանում)։ Հիմնադրվել է Շառլ դը Գոլի կարգադրությամբ, 1944 թվականին և նույն թվականի դեկտեմբերի 19-ին լույս է տեսել առաջին համարը։ 1995 թվականի դեկտեմբերի 19-ից օրաթերթը կարելի է կարդալ նաև առցանց։ Գլխավոր գրասենյակը գտնվում է Փարիզի 13-րդ շրջանում՝ Boulevard Auguste Blanqui, 80 հասցեում։
2021 թվականին Reuters Institute for the Study of Journalism կազմակերպության իրականացրած ուսումնասիրությունների արդյունքները վկայել են, որ ֆրանսիացիների շրջանում «Լը Մոնդ»-ը համարվում է առավել վստահելի ազգային օրաթերթը։


== Ծանոթագրություններ ==


== Գրականություն ==
Merrill, John C. and Harold A. Fisher. The world's great dailies: profiles of fifty newspapers (1980) pp 202–10


== Արտաքին հղումներ ==
Le Monde website (Ֆրանսերեն)Պաշտոնական կայքէջը (Ֆրանսերեն)
Русские переводы на сайте Newsru.com|Инопресса
Русские переводы на сайте ИноСМИ
Ելակային սերունդ

Ելակային սերունդ (հազվադեպ՝ «ազնվամորու սերունդ», Ցաոմեյ Ցզու, չինարեն՝ 草莓族 կամ 草莓世代, փինյին՝ Cǎoméi zú կամ cǎoméi shìdài), չինարեն նորաբանություն, որով կոչում են այն թայվանցիներին, որոնք ծնվել են 1981-1990 թվականներին և որոնք ելակի նման «հեշտորեն ճմլվում են», այսինքն՝ չեն դիմանում սոցիալական ճնշմանը կամ դժվար աշխատանքին՝ ի տարբերություն իրենց ծնողների սերնդի։ Այս եզրույթով բնորոշում են անհնազանդ, շփացած, եսասեր, մեծամիտ և ծույլ մարդկանց։


== Եզրույթ ==
Հասկացությունն առաջացել է այն բանից, որ ծնողները մեծացրել են այս սերնդի ներկայացուցիչներին չափազանց խնամելով նրանց՝ տնտեսական զարգացման պայմաններում, ելակի նման, որն աճեցնում են ջերմոցներում և վաճառում մյուս մրգերից թանկ։
Այս եզրույթով բնորոշում են չինացիների մեծ մասին, որոնք ծնվել են 1980-ական թվականներից սկսած։ Ըստ ավագ սերնդի ներկայացուցիչների՝ չնայած լավ տվյալներին՝ նրանք պատրաստ չեն իսկական փորձությունների և խնդիրների․ նրանք մեծ ցնցումներ և մեծ ուրախություններ չեն ապրել և պատրաստ չեն դրանց, ինչպես ելակը պատրաստ չէ սառնամանիքի և անփույթ վերաբերմունքի։
Նորաբանությունը հայտնի է դառնում Արևելյան Ասիայի մամուլում՝ սպառողական վարքագծի նկատմամբ ժողովրդագրական կամ հոգեգրական տեսակետներ արտահայտելու համար։ «Ելակի սերունդը» կարող է ասիական Y սերնդի նորաբանությունը դառնալ արևմտյան աշխարհում։
Սերնդի մեկ այլ անվանումն է «յոթերորդ դասարանցիներ», քանի որ  Թայվանում կիրառվող պաշտոնական թվականության՝ նրանք ծնվել են 7-րդ տասնամյակում (70-79 թվականներին)՝ Չինաստանի Հանրապետությունում։
2011 թվականին «Wealth» ամսագիրը և «Թափուր պաշտոնների բանկ 104» աշխատանքի տեղավորման գործակալությունն առաջարկեցին «ելակայիններին» վերանվանել «շփացածների, սակայն ազատների սերնդի» (կայ ֆեյ ցզու, անգլ.՝ cared-free), որպեսզի ընդգծվի  նրանց արժեհամակարգում տեղ գտած անձնական ազատության կարևորությունը։


== Երգիծական կիրառում ==

Այս եզրույթը երգիծական առումով կիրառվել է թայվանական ուսանողական շարժման կողմից 2008 թվականին։ Այս շարժումը պատասխանն էր Թայվանի նեղուց Չեն Յունլինի հետ կապերի զարգացման միության նախագահի այցին Թայվան։


== Տես նաև ==
Նի-նի սերունդ
Միայնակ մակաբույծ


== Ծանոթագրություններ ==


== Արտաքին հղումներ ==
CHOU JENNY (Sep 12, 2005)։ «Experts: Strawberry Generation is just a myth, statistics say»։ Taipei Times։ Վերցված է 2010-06-19 
Estroff Marano Hara (նոյեմբերի 1, 2004)։ «A Nation of Wimps»։ Psychology Today։ Վերցված է 2010-06-19
Տատյանա Կարա-Վասիլևա

Տատյանա Կարա-Վասիլևա (ուկրաիներեն՝ Тетяна Валеріївна Кара-Васильєва, հոկտեմբերի 27, 1941(1941-10-27), Կիև, Ուկրաինական ԽՍՀ, ԽՍՀՄ), խորհրդային և ուկրաինացի արվեստաբան, արվեստագիտության դոկտոր, Ուկրաինայի արվեստի ազգային ակադեմիայի ակադեմիկոս, Ուկրաինայի գիտությունների ազգային ակադեմիայի արվեստագիտության, ազգագրության և բանահյուսության ինստիտուտի առաջատար գիտաշխատող։ Ուկրաինայի արվեստի վաստակավոր գործիչ է։ Ուկրաինայի նկարիչների ազգային միության և Ուկրաինայի ժողովրդական արվեստի ազգային միության անդամ է։


== Կենսագրություն ==
Տատյանա Կարա-Վասիլևան ավարտել է Կիևի Գեղարվեստի և ճարտարապետության ազգային ակադեմիան «Արվեստի պատմություն և տեսություն» մասնագիտացմամբ (դասախոսներ՝ Լ. Միլյաևա, Օ. Տիշչենկո, Պ. Բելեցկի)։
1965-1967 թվականներին եղել է Հախճապակե և ճենապակե իրերի հանրապետական ցուցահանդեսի խորհրդատու։ 1967-1973 թվականներին եղել է Ուկրաինայի հուշարձանների պահպանության բաժնի ավագ ճարտարապետ, ավագ գիտաշխատող 
1973-1976 թվականներին դասավանդել է Կիևի Ա. Կոռնեյչուկի անվան մշակույթի և արվեստի ազգային համալսարանում։
1976 թվականից եղել է Ուկրաինայի գիտությունների ազգային ակադեմիայի Մ. Ռիլսկու անվան արվեստագիտության, ազգագրության և բանահյուսության ինստիտուտի գիտաշխատող, 1990 թվականից գլխավորել է ժողովրդական արվեստի բաժինը, իսկ 2000 թվականից ավագ գիտաշխատող է։
Ամուսնացած է եղել հնագետ Պյոտր Տոլոչկոյի հետ, որդին պատմաբան Օլեքսի Տոլոչկոն է (1963)։ Այնուհետև ամուսնացել է գրող Յու. Յարմիշի հետ, որդին տնտեսագետ Ա. Յարմիշն է։


== Գիտական գործունեություն ==
Տատյանա Կարա-Վասիլևան ժողովրդական արվեստի ուսումնական ծրագրերի և մի շարք գիտամեթոդական ձեռնարկների հեղինակ է։
Զբաղվում է ժողովրդական արվեստի գիտական կոնֆերանսների, ցուցահանդեսների հայեցակարգի մշակմամբ և կազմակերպմամբ Ուկրաինայում, Արգենտինայում, Անգոլայում, Հունաստանում, Մակեդոնիայում, Լեհաստանում, Ֆրանսիայում։
Ուկրաինայի գիտությունների ազգային ակադեմիայի Մ. Ռիլսկու անվան արվեստագիտության, ազգագրության և բանահյուսության ինստիտուտի և Լվովի արվեստի ազգային ակադեմիայի դոկտորական և թեկնածուական դիսերտացիաների պաշտպանության մասնագիտացած գիտնականների խորհրդի անդամ է։


== Մրցանակներ և կոչումներ ==
Ուկրաինայի արվեստի վաստակավոր գործիչ
Ուկրաինայի Տարաս Շևչենկոյի անվան ազգային մրցանակ (2012) «Ուկրաինական ասեղնագործության պատմություն» գրքի համար
Դանիլ Շչերբակովսկու անվան մրցանակ (1995)
Ուկրաինայի ազգային էքսպո կենտրոնի ІІ աստիճանի դիպլոմ «Պատմության հարցերով հատուկ գրականության ստեղծման և ժամանակակից ազգային գեղարվեստական արհեստների զարգացման համար» (1986)


== Մատենագրություն ==
«Полтавська народна вишивка» (1983)
«Творці дивосвіту» (1984)
«Українська сорочка» (1994)
«Українська вишивка» (1995)
«Літургійне шитво України ХVІІ— ХVІІІ ст. Іконографія, типологія, стилістика» (1996)
«Шедеври церковного шитва України ХІІ—ХХ ст.» (2000)
«Декоративне мистецтво України ХХ ст.» (2005)
«Історія української вишивки» (2008)


== Ծանոթագրություններ ==


== Արտաքին հղումներ ==
Татьяна Валерьевна Кара-Васильева // сайт Национальной академии искусств Украины Արխիվացված է Փետրվար 5, 2011 Wayback Machine-ի միջոցով:
Մարսելո Բրոզովիչ

Մարսելո Բրոզովիչ (խորվ.՝ Marcelo Brozović, նոյեմբերի 16, 1992(1992-11-16), Զագրեբ, Խորվաթիա), խորվաթ ֆուտբոլիստ, կիսապաշտպան։ Հանդես է գալիս իտալական «Ինտերում»։


== Ակումբային կարիերա ==


=== Վաղ տարիներ ===
Բրոզովիչը սկսել է իր ֆուտբոլային կարիերան խորվաթական «Հրվատսկի Դրագովոլյացում»։ 2009 թվականին թիմի կազմում նա մասնակցել է 8 հանդիպման Խորվաթիայի Երկրորդ լիգայում։ 2009/10 մրցաշրջանի արդյունքում «Խրվաթսկի Դրագովոլյացը» ստացավ Առաջին լիգայում հանդես գալու իրավունք։ Առաջին լիգայում Բրոզովիչը իր դեբյուտը նշել է 2010 թվականի հուլիսի 24-ին՝ «Դինամոյի» դեմ խաղում։


=== «Լոկոմոտիվա» ===
2011 թվականի ամռանը Բրոզովիչը 260000 ֆունտ ստերլինգի դիմաց տեղափոխվել է «Լոկոմոտիվա»։ Թիմի կազմում նա անցկացրել է մեկ մրցաշրջան, մասնակցելով 33 խաղի և դառնալով 5 գոլի հեղինակ։


=== «Դինամո Զագրեբ» ===
2012 թվականի օգոստոսին Բրոզովիչը տեղափոխվեց «Դինամո»։ Տրանսֆերի արժեքը կազմել է 2.112.000 ֆունտ ստերլինգ։ Ֆուտբոլիստը թիմի հետ կնքեց 4 տարվա պայմանագիր։
Նոր թիմի կազմում Բրոզովիչը իր դեբյուտը նշել է 2012 թվականի սեպտեմբերի 14-ին՝ «Օսիեկի» դեմ խաղում։ Սեպտեմբերի 18-ին Բրոզովիչը անցկացրեց իր առաջին եվրոգավաթային հանդիպումը՝ Չեմպիոնների լիգայի շրջանակներում կայացած «Պորտուի» դեմ։
2013 թվականի ամռանը ռուսական «Ռուբինը» փորձեց գնել Բրոզովիչին, բայց խորվաթական ակումբը մերժեց այդ առաջարկը։


=== «Ինտեր» ===
2015 թվականի հունվարի 24-ին Բրոզովիչը վարձավճարով տեղափոխվել է իտալական «Ինտեր»։ Իտալական ակումբի կազմում Բրոզովիչը վերցրել է իր սիրելի 77 համարը, որը ազատ էր մնացել կիսապաշտպան Սալլի Մունտարիի հեռանալուց հետո։ Հետագայում «Ինտերը» գնեց Բրոզովիչի ամբողջ տրանսֆերը։


== Միջազգային կարիերա ==
Բրոզովիչը հանդես է եկել Խորվաթիայի հավաքականի բոլոր տարիքային խմբերում։ Խորվաթիայի Մ21 հավաքականի կազմում մասնակցել է Եվրոպայի 2015 թվականի երիտասարդական առաջնության որակավորման փուլին։ Մրցաշարում անցկացրել է 7 հանդիպում։ 2014 թվականի մայիսի 30-ին հայտնվել է այն 30 ֆուտբոլիստների մեջ, ովքեր պետք է մասնակցեին Աշխարհի 2014 թվականի առաջնությանը։
2018 թվականի մայիսին Բրոզովիչը ընդգրկվեց Խորվաթիայի՝ աշխարհի առաջնության համար վերջնական կազմում։


== Կարիերայի վիճակագրություն ==


=== Ակումբային վիճակագրություն ===
2018 թվականի հունիսի 25-ի դրությամբ


=== Միջազգային վիճակագրություն ===
2018 թվականի հունիսի 25-ի դրությամբ


=== Միջազգային գոլեր ===


== Նվաճումներ ==


=== Ակումբային ===
Դինամո Զագրեբ

Խորվաթիայի առաջնություն․ 2012–13, 2013–14
Խորվաթիայի սուպերգավաթ․ 2013


== Ծանոթագրություններ ==


== Արտաքին հղումներ ==
Բրոզովիչի պաշտոնական Ինստագրամի էջը
Բրոզովիչը transfermarkt-ում
Բրոզովիչը soccerbase.com-ում
Բրոզովիչը WhoScored.com կայքում
Բրոզովիչը Ինտերի պաշտոնական կայքում Archived 2019-06-05 at the Wayback Machine.
Բրոզովիչը ՈՒԵՖԱ-ի պաշտոնական կայքում
Բրոզովիչը ՖիՖԱ-ի պաշտոնական կայքում Archived 2018-06-22 at the Wayback Machine.
Առվանյան

Առվանյան, հայկական ազգանուն։


== Ազգանունը կրողներ ==
Զարմայր Ստեփանի Առվանյան (1857-1918), թղթակից։


== Տե՛ս նաև ==
Առավանյան


== Ծանոթագրություններ ==
Հրանտ Այվազյան

Հրանտ Գնունու Այվազյան՝ (սեպտեմբերի 14, 1969(1969-09-14), Կիրովական, Հայկական ԽՍՀ, ԽՍՀՄ), հայ քաղաքական գործիչ, ՀՀ ԱԺ 7-րդ գումարման պատգամավոր։ «Լուսավոր Հայաստան» խմբակցության անդամ։


== Կենսագրություն ==
Հրանտ Այվազյանը ծնվել է 1969 թվականի սեպտեմբերի 14-ին, Վանաձորում։


== Կրթություն ==
1992 թվականին ավարտել է  Երևանի պոլիտեխնիկական ինստիտուտի Կիրովականի մասնաճյուղը։ Ճարտարագետ։ Ճարտարագետ-մեխանիկ։ 


== Աշխատանք ==
1997-2001 թվականներին դասավանդել է Վանաձորի թիվ 13 դպրոցում։ 2003 թվականին` «ՀԿ սեկտորի կարողությունների գնահատում» ծրագրի փորձագետ- գնահատող, 2006 թվականին եղել է «Թափոնների համապարփակ կառավարման համակարգի ամրապնդումը ՀՀ-ում» ծրագրի փորձագետ։ 2008-2019 թվականներին եղել է Լոռու մարզի «Արմոբիլ» ՓԲԸ անվտանգության ծառայության ղեկավար։ 2011 թվականից  Հայաստանի ազգային պոլիտեխնիկական համալսարանի Վանաձորի մասնաճյուղի դասախոս է։ 2016-2019 թվականներին եղել է Վանաձորի ավագանու անդամ «Լուսավոր Հայաստան» խմբակցության կազմում։
2003-2019 թվականներին` «Լոռու զարգացման կենտրոն» ՀԿ նախագահ։ 2008-2014 թվականներին Վանաձորի սոցիալական աջակցության տարածքային բաժնին կից սոցիալական աջակցության խորհրդի անդամ է, 2016-2018 թվականներին` Լոռու մարզի զբաղվածության աջակցության մարզային հանձնաժողովի, 2018 թվականին` ՀՀ տարածքային կառավարման և զարգացման նախարարին կից հասարակական խորհրդի անդամ։
2018 թվականին ընտրվել է ՀՀ ԱԺ պատգամավոր Լուսավոր Հայաստան կուսակցության թիվ 9 ընտրատարածքի տարածքային ընտրական ցուցակով։


== Ընտանեկան կարգավիճակ ==
Ամուսնացած է, ունի երկու զավակ։


== Ծանոթագրություններ ==
Չերոկի շրջան (Այովա)

Անվան այլ կիրառումների համար տե՛ս՝ Չերոկի շրջան (այլ կիրառումներ)Չերոկի շրջան (անգլ.՝ Cherokee County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.494 կմ² է, բնակչությունը՝ 12.072 մարդ (2010 թ. տվյալներով)։ Շրջկենտրոնն է Չերոկի բնակավայրը։ Կազմավորվել է 1851 թ.։
Տհանպխյոնչխե

Տհանպխյոնչխե (հանգըլ՝ 탕평채 / 묵청포, հանջա 蕩平菜 / 묵淸泡) կորեական ուտեստ, հանդիսանում է կորեական ազգային խոհանոցի մի մաս։ Պատրաստվում է ժուլիենի ալյուրից, կանաչ սիսեռից, ջրկոտեմից, տապակած տավարի մսից, կարմիր պղպեղի բլթակներից և թեթևակի խլածաղկից։ Պատրաստված ուտեստը մատուցում են սոյայի սոուսով, շաքարով, քացախով, քնջութի սերմերից և քնջութի ձեթով։


== Պատմություն ==
Ըստ ազգագրական երկասիրության 1849 թվականին «Թոնգուկ Սեսիգի (հանգըլ՝ 동국세시기, հանջա։ 東國歲時記), տհանպխյոնչխեն առաջացել է Յոնջո թագավորի հնարամտության շնորհիվ։ Նրա օրոք դինաստիային անհանգստացնում էին քաղաքական ուժերի միջև առկա տարաձայնությունները, Յոնջոն փորձել է մեղմացնել մրցակցությունը՝ չորս հիմնական կողմերի միջև մշտապես կազմակերպվող տոնակատարությունների միջոցով, որպեսզի ստեղծեր բարեկամական մթնոլորտ։ « Տհանպխյոնչխեի քաղաքականությունը» (հանգըլ։ 탕평책, հանջա։ 蕩平策) համարվում  էր գլխավոր գյուտը՝ նա ընտրում էր  անկուսակցական մարդկանց։
Տոնակատարություններից մեկի ժամանակ թագավորի հրամանով սեղանին  թհանպխյոնչխեն են մատուցում՝ «Ինչպես տեսնում եք այստեղ չորս բաղադրիչ է առկա (ալյուր, քիմ, տավարի միս և ասպիրակ), որոնք տարբերվում էին գույնով և համով։ Բայց նրանք այնքան լավ են համակցված, որ միասին անկրկնելի համ ունեն»։ Թագավորի ելույթը հիշվեց բոլոր մասնակիցների կողմից։


== Ծանոթագրություններ ==


== Արտաքին հղումներ ==
Tangpyeongchae recipe Archived 2011-07-17 at the Wayback Machine.
Սելցո (գյուղ, Պոչինկովսկի շրջան)

Անվան այլ կիրառումների համար տե՛ս՝ ՍելցոՍելցո (ռուս.՝ Сельцо), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 92 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայ արվեստ (թատերախումբ)

«Հայ արվեստ» թատերախումբ, թատերախումբ, որը ձևավորվել է Նյու Յորքում, գլխավորապես դերասան Հովհաննես Զարիֆյանի շուրջ։ Կարծիք կա, որ թատերախումբն ստեղծել են Մկրտիչ Թոփալյանը և Արտավազդ Գույումճյանը, որոնք թատերախումբ ստեղծելու միտք ունեցել են 1930 թվականի ամռանը։ Նրանք հոգացել են թատերախմբի նյութական որոշ հարցեր և ղեկավարումը հանձնել Հովհաննես Զարիֆյանին։
Ամերիկահայ թերթերից մեկը, անդրադառնալով խմբի ստեղծման փաստին, գրել է.


== Ներկայացումներ ==
Թատերախմբի բեմադրած առաջին ներկայացումը եղել է Լևոն Շանթի «Ինկած բերդի իշխանուհին» ստեղծագործությունը։ Ըստ ժամանակակիցների վկայությունների` բեմադրությունը դրական արձագանք է ունեցել, արժանացել մի շարք թատերախոսականների։ Չնայած այս ստեղծագործությունը բազմաթիվ անգամներ բեմադրված է եղել ամերիկահայ գաղութում, սակայն դրա դրական ընդունելությունն առավելապես նպատակ է ունեցել քաջալերել նորաստեղծ թատերախմբին։
Թատերախմբի երկրորդ ներկայացումը Ժանին Մեյի «Արկածախնդրություն» դրաման էր, որին ժամանակի մամուլն արձագանքել է իբրև «Զարիֆյանի կողմից հիմնականում հայ կյանքը ներկայացնող ինքնուրույն գործեր բեմադրելու փորձ»։
Խումբը իր երրորդ ներկայացումը տվել է նոյեմբերի 16-ին, որը եղել է Անիթա Լուսի «Բամբասանք» կատակերգության բեմադրությունը, որը մամուլի կողմից համարվել է խմբի ամենահաջողված ներկայացումը։ Այս բեմադրությանը մասնակցել են Զարիֆյան ամուսինները։


== Ֆինանսական խնդիրներ և փակում ==
Ժամանակի մամուլի վկայություններից պարզ է դառնում, որ թատերախումբն ունեցել է ֆինանսական խնդիրներ և կարիք է ունեցել աջակցության։

«Հայ արվեստ» թատերախումբը գործել է երեք ամիս միայն` 1930 թվականի սեպտեմբերից մինչև նույն թվականի նոյեմբերի վերջ։ Ըստ Զարիֆյանի` թատերախումբը 1930 թվականի դեկտեմբերից արդեն գոյություն չի ունեցել։
Այս թատերախմբի քայքայումից հետո Հովհաննես Զարիֆյանը համագործակցություն է փնտրել Ամերիկայում գործող մի շարք այլ թատերախմբերի հետ։


== Ծանոթագրություններ ==
Ելշանկա (գյուղ, Վոսկրեսենսկի շրջան)

Անվան այլ կիրառումների համար տե՛ս՝ ԵլշանկաԵլշանկա (ռուս.՝ Елшанка), գյուղ Ռուսաստանի Սարատովի մարզի Վոսկրեսենսկի շրջանի կազմում։
Բնակչությունը ըստ վերջին գրանցված տվյալների կազմում էր 2372 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
If We Ever Meet Again

«If We Ever Meet Again», Թիմբալենդի Shock Value II երրորդ ստուդիական ալբոմի չորրորդ սինգլը, որ ձայնագրվել է Քեթի Փերրիի հետ։


== Երգի մասին ==
Թիմբալենդը MTV-ին տված հարցազրույցի ժամանակ պատմել է, որ «If We Ever Meet Again» երգը գրվել է Will.i.am-ի հետ «I Gotta Feeling» երգի վրա կատարված աշխատանքի ազդեցությամբ․ «Երբ մենք աշխատում էինք այդ երգի վրա, ես ուղակի սիրահարվեցի նրան․․․ այն ոչ մի ընդհանուր բան չունի «If We Ever Meet Again» երգի հետ, սակայն երբ ես լսեցի The Black Eyed Peas-ի «I Gotta Feeling» երգը, ես ասացի․ «Ես ուզում եմ այդպիսի երգ իմ ալբոմի համար»․․․ «I Gotta Feeling»-ը երջանիկ երգ է, սակայն ինձ այն դուր է գալիս։ Նրանից մնում են հաճելի հիշողություններ»։ Երգում Թիմբալենդը ներկայանում է իրեն ոչ հատուկ տեսանկյունից. նա երգում է և կարդում ռեպ․ «Այն համապատասխանում է իմ ձայնին։ Եթե այն երգեր մեկ ուրիշը, այն կդառնար ծանրաբեռնված։ Այն ինձ դուր է գալիս ավելի շատ իր սխալներով․ ես սխալներ եմ անում»։


== Տեսահոլովակ ==
«If We Ever Meet Again» տեսահոլովակը նկարահանվել է 2009 թվականի դեկտեմբերին ռեժիսոր Պոլ Ալենի կողմից, ով նախկինում նկարահանել է Թիմբլենդի «Morning After Dark» և «Say Something» տեսահոլովակները։ MTV-ին տված հարցազրույցի ժամանակ Թիմբալենդը հայտարարել է, թե ուզում է, որ տեսահոլովակը լինի լուրջ, և որ Քեթի Փերին, հնարավոր է, կկատարի իր պահապան հրեշտակի դերը․ «Ես ուզում եմ ստեղծել ինչ-որ խորիմաստ բան։ Ես ուզում եմ այնպես անել, կարծես նա փրկում է իմ կյանքը՝ չնայած բոլոր այն անախորժություններին, որ ես ստիպված եմ լինում հաղթահարել, լինեն դրանք թմրանյութերը, քաշը կորցնելու հետ կապված դեպրեսիան և այլն․․․ Կլինի՞ նա իմ կողքին, եթե ես նորից անցնեմ այդ ամենի միջով»։ Տեսահոլովակի պրեմիերան կայացել է 2010 թվականի հունվարի 18-ին։ Տեսահոլովակը, ի տարբերություն Թիմբալենդի մտածածի, պատմում է թանկարժեք զարդերի գողի և նկարների գողի սիրո մասին։


== Երգացանկ ==
 CD սինգլ
 Digital Download EP
 Digital Download EP


== Դիրքերը հիթ-շքերթներում ==


=== Հիթշքերթներ ===


== Ծանոթագրություններ ==
Միխայիլ Տիխոնրավով

Միխայիլ Կլավդիևիչ Տիխոնրավով (ռուս.՝ Михаил Клавдиевич Тихонравов, հուլիսի 16 (29), 1900, Վլադիմիր, Ռուսական կայսրություն - մարտի 4, 1974(1974-03-04), Մոսկվա, ԽՍՀՄ), հրթիռաշինության և տիեզերագնացության բնագավառի խորհրդային գիտնական և կոնստրուկտոր։ ՌԽՖՍՀ գիտության և տեխնիկայի վաստակավոր գործիչ (1970), պրոֆեսոր (1962), սոցիալիստական աշխատանքի հերոս (1961)։ Աստղագիտության միջազգային ակադեմիայի թղթակից անդամ (1968)։ Լենինյան մրցանակ (1957)։ Պարգևատրվել է Լենինի 2 շքանշանով։
Ավարտել է Ն. Ե. Ժուկովսկու անվան ռազմաօդային ակադեմիան (1925)։ Ղեկավարել է հեղուկ վառելիքով աշխատող շարժիչներով խորհրդային առաջին հրթիռների ստեղծման աշխատանքները (1933)։ Զբաղվել է հեղուկահրթիռային շարժիչների հետազոտման, մթնոլորտի վերին շերտերի ուսումնասիրման համար նախատեսված հրթիռների մշակման, ինչպես նաև բաղադրյալ հրթիռների նախագծման հարցերով։ Մասնակցել է Երկրի առաջին արհեստական արբանյակների, օդաչուավոր տիեզերանավերի, ավտոմատ միջմոլեկուլային կայանների ստեղծմանը։


== Երկեր ==
Ракетная техника. - М., 1935.
Полёт птиц и машины с машущими крыльями, 2 изд. - М., 1949.


== Ծանոթագրություններ ==
Ալեքսանդր Քերոփյան

Թավատառ տեքստԱլեքսանդր (Սաշիկ) Հովհաննեսի Քերոբյան (մայիսի 26, 1956(1956-05-26), Կիրովական, Հայկական ԽՍՀ, ԽՍՀՄ), խորհրդային և հայ ֆուտբոլիստ, պաշտպան, կիսապաշտպան։
Կիրովականի «Լոռի» մանկապատանեկան մարզադպրոցի սան է։ Կարիերան սկսել է երկրորդ լիգայի «Լոռի» (1974) և «Շիրակ» (1975) թիմերում։ 1975-1983 թվականներին Բարձրագույն լիգայում հանդես է եկել «Արարատի» կազմում՝ 197 խաղում հեղինակելով 11 գոլ։ 1983-1984 թվականներին եղել է «Շիրակ»-ի կազմում։ 1985 թվականին երկրորդ լիգան սկսել է «Սպարտակ»-ում, ապա վերադարձել «Արարատ», որտեղ 15 խաղում խփել է մեկ գոլ։ 1986 թվականին թիմի կազմում հանդես չի եկել, 1987 թվականին մեկ հանդիպում է անցկացրել ֆեդերացիայի Գավաթում։ 1991 թվականին մեկ խաղ է անցկացրել Դիլիջանի «Իմպուլս»-ի համար՝ ԽՍՀՄ երկրորդ ցածր լիգայում, հաջորդ տարի մասնակցել է 15 խաղի, խփել է մեկ գոլ՝ Հայաստանի առաջնությունում։
ԽՍՀՄ Գավաթի 1976-ի եզրափակչի մասնակից։
1983 թվականին անցկացրել է մեկ հանդիպում ԽՍՀՄ օլիմպիական հավաքականի կազմում՝ Բուլղարիայի դեմ (2:2)։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Հյուսիսային Դվինա

Հյուսիսային Դվինա (ռուսերեն՝ Се́верная Двина́), գետ Ռուսաստանի եվրոպական մասի հյուսիսում, Վոլոգդայի և Արխանգելսկի մարզերում։ Կազմավորվում է Սուխոնա և Յուգ գետերի միախառնումից, թափվում Սպիտակ ծովի Դվինայի խորշը՝ առաջացնելով դելտա (շուրջ 900 կմ քառակուսի)։ Երկարությունը 744 կմ է, նավարկելի։ Սուխոնա գետով, Կուբենսկոյե լճով, Շեքսնա գետով միացված է Վոլգա-Բալթյան ջրային ուղղուն (Հյուսիս-դվինյան ջրային համակարգ)։ Գետաբերանում Արխանգելսկ քաղաքն է։


== Աղբյուրներ ==
(8018) 1990 SW

(8018) 1990 SW, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 16-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,343781 ա. մ., առավելագույնը մոտենում է 2,0753 ա. մ. հեռավորության վրա և հեռանում 2,6122 ա. մ.։ Արեգակի շուրջ մեկ ամբողջական պտույտ է կատարում 1310,61 երկրային օրվա ընթացքում, իր ուղեծրով շարժվելով միջինում 0,274681 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8018) 1990 SW աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տուն լճի մոտ (ֆիլմ, 2006)

«Տուն լճի մոտ» (անգլ.՝ The Lake House), արգենտինացի ռեժիսոր Ալեխանդրո Ագրեստիի ֆանտաստիկ մելոդրաման, որ նկարահանվել է 2006 թվականին։ Ֆիլմը հարավկորեական «Տուն ծովի մոտ» ֆիլմի ռեմեյքն է և Ագրեստիի՝ հոլիվուդյան առաջին ֆիլմը։ 1994 թվականին Սանդրա Բուլոկն ու Կիանու Ռիվզը միասին նկարահանվել էին «Արագություն» ֆիլմում։


== Սյուժե ==
2006 թվականին Քեյթ Ֆորսթերը (Սանդրա Բուլոկ) փեսացուից (Դիլան Ուոլշ) բաժանվելուց հետո որոշում է թողնել լճափի տունն ու տեղափոխվել Չիկագո, որպեսզի մոտ լինի իր նոր աշխատատեղին։ Քեյթը փոստարկղում նամակ է թողնում տան հաջորդ բնակչին՝ ներողություն խնդրելով շան թաթերի՝ կամրջակի վրա մնացած հետքերի ու ձեղնահարկում մնացած փոշոտ արկղի համար։ Նամակը գտնում է Ալեքս Ուայլերը (Կիանու Ռիվզ), ով միայնակ ճարտարապետ է։ Ալեքսը չի հասկանում՝ ինչի մասին է գրված նամակում, քանզի չկային ոչ կամրջակի վրա հետքերը, ոչ էլ ձեղնահարկի փոշոտ արկղը։ Հանկարծակի հայտնվում է մի շուն ու կամրջակի վրա թողնում սև ներկի հետքեր, որով Ալեքսը նոր ներկել էր ցանկապատը։ Ալեքսը նամակ է թողնում նույն փոստարկղում, և շուտով պարզվում է, որ նրանց բաժանում է երկու տարվա ժամանակ, թեև գտնվում են նույն վայրում։


== Դերերում ==


== Փաստեր ==
Կինոնկարի աշխատանքային վերնագիրը երկար ժամանակ եղել է «Il Mare»: Ֆիլմում իտալերեն այդ բառը, որ նշանակում է «ծով», օգտագործվել է որպես այն ռեստորանի անվանում, որտեղ Ալեքսը ժամադրում է Քեյթին երկու տարի հետո։
Սանդրա Բուլոքի հերոսուհին երկու անգամ դիտում է նույն ֆիլմը՝ Ալֆրեդ Հիչքոքի «Վատ համբավ» կինոնկարը, որում նկարահանվել են Ինգրիդ Բերգմանն ու Քերի Գրանտը։


== Ծանոթագրություններ ==


== Արտաքին հղումներ ==
The Chicago Sun Times Archived 2009-01-01 at the Wayback Machine.
Ֆիլմի նկարահանումների մասին
Արթուր Սվինարսկի

Արթուր Մարիա Սվինարսկի (լեհերեն՝ Artur Maria Swinarski, հուլիսի 28, 1900(1900-07-28), Բրոդնիցա, Brodnica County, Kuyavian-Pomeranian Voivodeship, Լեհաստան - ապրիլի 21, 1965(1965-04-21), Շվեյցարիա և Վիեննա, Ավստրիա), լեհ բանաստեղծ, երգիծաբան, թատերագիր, նկարիչ


== Կենսագրություն ==
Ծնվել է Լեհաստանի Բրոդնիցա քաղաքում։ Միջնակարգ դպրոցն ավարտելուց հետո ընդունվել է Պոզնանի համալսարանը, որտեղ ուսումնասիրել է գերմանական բանասիրություն, արվեստի պատմություն և բեմագրություն (բեմանկարչություն, սցենոգրաֆիա)։ 1918–1920 թվականներին անդամակցել է Zdrój գրական ընկերությանը, հանդես եկել որպես գրաֆիկ-դիզայներ։ Հաճախել է նաև նկարիչների Bunt խմբի միջոցառումներին։ 1919 թվականին կազմակերպվել է նրա նկարների առաջին անհատական ցուցահանդեսը։
1922 թվականին Սվինարսկին եղել է գրող, նկարիչ, փիլիսոփա Ստանիսլավ Իգնացի Վիտկևիչի անձնական քարտուղարը։ Այնուհետև Պոզնանում Ռոման Վիլկանովիչի հետ երգիծական տեսարաններ է բեմականացրել Լյուդվիկ Պուգետի "Róża Kukułka"-ում, Ździebko և Klub Szyderców կաբարեներում։
1934–1937 թթ. ապրել է Կրակովում, ղեկավարել Czas Krakowski օրաթերթի գրական բաժինը, ինչպես նաև՝ Մագդալենա Սամոզվանեցի հետ երգիծանկարների ցուցադրություններ կազմակերպել։ 1937 թվականից ապրել է Գդինյայում, խմբագրել "Kurier Bałtycki" թերթի գրական բաժնի նյութերը։ Գերմանական օկուպացիայի տարիներին մնացել ու ապրել է Կրակովում։ 1952 թվականից բնակվել է Վարշավայում, 1963-ին մեկնել է Ավստրիա, ընդունել ավստրիական քաղաքացիություն։


== Ստեղծագործությունները ==
Սվինարսկու գրական հիշարժան աշխատանքներից է 1963 թվականին հրատարակված «Աքիլլեսի հարսանիքը» «բարբարոսական» կատակերգությունը, որը թարգմանվել ու լույս է ընծայվել նաև գերմաներեն։ Բուռն բանավեճերի տեղիք է տվել նրա բանաստեղծական «Eja!» ժողովածուն, որտեղ հեղինակը փառաբանում է իտալական ֆաշիզմը, ստեղծում մի յուրօրինակ գեղագիտություն՝ ֆաշիստական արիական-առնական զուգադրություններով, որոնցում անհատը միաձուլված է տղամարդկային հանրույթին։
Սվինարսկու գրական ժառանգության կարևոր մասն են կազմում գերմանացի բանաստեղծների՝ Հայնրիխ Հայնեի, Յոհան Վոլֆգանգ ֆոն Գյոթեի, Ֆրիդրիխ Շիլլերի, Յոհանես Բեխերի, Վիլլի Բրեդելի և այլոց ստեղծագործությունների լեհերեն թարգմանությունները։


== Երկեր ==
Karykatury poznańskie (1929)
Fraszki (1932)
Pamflety, parodie, paradoksy 1926-1946 (1946)
Legenda o mądrym mężu (1948)
Satyry – Huragan (1950)
Z epigramatów króla Salomona (przekład biblijny, 1952)
Parodie (1955)
Achilles i panny (կատակերգությունը բեմադրվել է 1955 թ., հրատարակվել 1956 թ.)
Powrót Alcesty (բեմադրվել և հրատարակվել է 1958 թ.)
Przekleństwo morza. Wiersze 1935-1945 (1945)
Rozmowa bez kresu. Wiersze własne i cudze (1960)
Sasza i bogowie (թատերգությունների ժողովածու, Փարիզ, 1960)


== Գրականություն ==
Wielkopolski słownik biograficzny,  wydawca =PWN, Poznań, 1981 isbn =83-01-02722-3
Jerzy Korczak, Artura Maryi wzloty i upadki, „Dekada Literacka” 2006, nr 4 (218) (dostępne także na: dekadaliteracka.pl).
Literatur von und über Artur Marya Swinarski im Katalog der Deutschen Nationalbibliothek


== Ծանոթագրություններ ==
Մայքլ Էսսյեն

Մայքլ Կոջո Էսսյեն (անգլ.՝ Michael Kojo Essien, դեկտեմբերի 3, 1982(1982-12-03), Աքրա, Գանա), գանացի նախկին ֆուտբոլիստ, մարզիչ։
Լինելով հենակետային կիսապաշտպան, խաղացել է նաև աջ եզրային կամ կենտրոնական պաշտպանի դիրքերում։


== Կարիերա ==


== Վիճակագրություն ==
Թարմացված է հունվարի 27-ին, 2014 թ.։ Աղբյուրը՝ footballdatabase.eu։


== Նվաճումներ ==


== Արտաքին հղումներ ==
Էսսյենի պրոֆիլը Միլան ակումբի պաշտոնական կայքում


== Ծանոթագրություններ ==
Խդըրնալ

Խդըրնալ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նասիմ Սուլեյմանփուր

Նասիմ Սուլեյմանփուր (դեկտեմբերի 10, 1981(1981-12-10), Թեհրան, Իրան), իրանցի դրամատուրգ։ Մերժելով Իրանի զինված ուժերում պարտադիր զինվորական ծառայությունը` նրան արգելվել է լքել երկիրը մինչև 2013 թվականը, երբ նրան շնորհվել է անձնագիր։


== Աշխատանքներ ==
2010 թվականին Սուլեյմանփուրի գրած Սպիտակ նապաստակ, կարմիր նապաստակ պիեսը բեմադրվել է շատ տարբեր վայրերում և ավելի քան 20 լեզուներով։ Յուրաքանչյուր անգամ այն ներկայացվում է տարբեր դերասանների կողմից, ովքեր նախկինում չեն կարդացել նյութը։ Առաջին անգամ այն բեմադրվել է 2011 թվականին, Edinburg և Clubbed Thumb's Summerworks փառատոններում։ Դրանից հետո այն ներկայացվել է մի շարք այնպիսի  առաջատար դերասանների կողմից, ինչպիսիք են Ֆարիդ Մյուրեր Աբրահամը, Ուայնե Բրեդին, Բոբբի Կանավալեն, Դարրեն Քրիսը, Բրայան Դենեհհին, Ջոյս դիԴոնատոն, Վուպի Գոլդբերգը, Նաթան Լայնեն, Սինտիա Նիքսոնը, Պատրիկ Ուիլսոնը և շատ ուրիշներ։ Նյու Յորքի Ուեսթսայդ թատրոնում 2016 թվականին այն բեմադրվել է 42 շաբաթ, նախագծի պրոդյուսերն էր Թոմ Քիրդահին։ Սուլեյմանփուրն առաջին անգամ տեսել է պիեսի բեմադրությունը Բրիսբեյն Փաուերհաուսում, Ավստրալիայում, Համաշխարհային թատերական փառատոնի ժամանակ։
Նրա Կույր Համլետը պիեսն առաջին անգամ բեմադրվել է Edinburgh Festival Fringe փառատոնի ժամանակ, 2014 թվականին։ Նասիմ պիեսը, որը պահանջում է պարսկերեն խոսող դերասան և հանդիսատես, առաջին անգամ ներկայացվել է 2017 թվականին, Էդինբուրգում և խաղացվել է Մելբոուրնի արվեստի կենտրոնում 2018 թվականի սկզբին։
Սուլեյմանփուրը ներկայացվում է բեռլինյան Aurora Nova գրական գործակալության կողմից։


== Ծանոթագրություններ ==


== Արտաքին հղումներ ==
Nassim Soleimanpour Թվիթթերում
«White Rabbit Red Rabbit homepage»։ Արխիվացված է օրիգինալից դեկտեմբերի 18, 2018-ին 
White Rabbit Red Rabbit on American Theatre Wing's Working in the Theatre series
Ռոժդեստվենկա (գյուղ, Ուվելսկի շրջան)

Անվան այլ կիրառումների համար տե՛ս՝ ՌոժդեստվենկաՌոժդեստվենկա (ռուս.՝ Рождественка), գյուղ Ռուսաստանի Չելյաբինսկի մարզի Ուվելսկի շրջանի կազմում։
Բնակչությունը վերջին գրանցված տվյալներով կազմում էր 1412 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիսեռք

Սիսեռք, գյուղ Արևմտյան Հայաստանում, Բիթլիսի վիլայեթի Շիրվանի գավառակում կամ Խիզանի գավառակում։ Գտնվում էր Խիզան գյուղաքաղաքից 7 կմ արևմուտք՝ Խիզան գետի աջ վտակներից մեկի հովտում։


== Պատմություն ==
Գյուղի մասին առաջին հիշատակությունները վերաբերվում են 13-րդ դարին։ Այն հիշատակվել է Ջալալ Էդինի արշավանքների հետ կապված։
Սիսեռքն ավերվել է 1915 թվականի Մեծ եղեռնի ժամանակ։ Բնակիչները ոչնչացվել են կամ տարագրվել։


== Բնակչություն ==
XIX դարի կեսին ուներ 40 տուն հայ բնակիչ։


== Պատմամշակութային կառույցներ ==
Սիսեռքն ուներ Ս. Սիմոն (կամ Ս. Շամունե) անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(4935) Մասլաչկովա

(4935) Մասլաչկովա (անգլ.՝ Maslachkova), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,194418 ա. մ., առավելագույնը մոտենում է 1,8727 ա. մ. հեռավորության վրա և հեռանում 2,5161 ա. մ.։ Արեգակի շուրջ մեկ ամբողջական պտույտ է կատարում 1187,35 երկրային օրվա ընթացքում, իր ուղեծրով շարժվելով միջինում 0,303197 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4935) Մասլաչկովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիդասի

Կիդասի, (հուն․՝ Κιδάσι) գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների բնակչությունը կազմում է 10 մարդ։ Տեղակայված է Տրախիպեդուլա գյուղից 4 կմ դեպի հյուսիս-արևելք։


== Ժողովրդագրություն ==


== Ծանոթագրություններ ==


== Աղբյուրներ ==
Kidasi, Paphos (անգլ.)
Հոլանք

Հոլանք, գյուղ Արևմտյան Հայաստանում, Էրզրումի վիլայեթի Քղիի գավառակում։


== Բնակչություն ==
1872-1873 թվականներին ուներ 2 տուն հայ, 18 տուն հույն, 1 տուն քուրդ բնակիչ, իսկ 1909 թվականին ուներ 5 տուն՝ 35 հայ և 385 այլազգի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Անդրեյ Խաչատուրյան (այլ կիրառումներ)

Անդրեյ Խաչատուրյան անունը կարող է վերաբերել հետևյալ անձանց՝

Անդրեյ Միքայելի Խաչատուրյան (մարտի 4, 1949, Երևան, Հայկական ԽՍՀ, ԽՍՀՄ), հայ հոգեբույժ, հոգեթերապևտ։ Բժշկական գիտությունների դոկտոր (1998), պրոֆեսոր (1999)։ Հայկական հոգեթերապևտիկական լիգայի նախագահ (2000)։
Անդրեյ Խաչատուրյան (սեպտեմբերի 2, 1987, Մինսկ, ԽՍՀՄ), բելառուս ֆուտբոլիստ, «Տորպեդո-ԲելԱԶ» ակումբի կիսապաշտպան։
Ջրհոս (կենդանակերպի նշան)

Ջրհոս (լատ.՝ Aquarius), կենդանակերպի տասնմեկերորդ նշանը, որը համապատասխանում է խավարծրի 300°-330° սեկտորին՝ հաշված գարնանային գիշերահավասարի կետից, Օդ տրիգոնի մշտական նշանն է։ Սովորաբար պատկերվում է արական սեռի մարդու տեսքով՝ կուժով ջուր լցնող։
Արևմտյան աստղագիտության մեջ համարվում է, որ Արեգակը Ջրհոս կենդանակերպի նշանում է գտնվում մոտավորապես հունվարի 21-ից մինչև փետրվարի 19-ը։ Չնայած մեր օրերում Արեգակը Ջրհոս համաստեղությունում գտնվում է փետրվարի 16-ից մինչև մարտի 11։
Ջրհոսը ղեկավարող մոլորակները Ուրանն ու Սատուրնն են։


== Խորհրդանիշ ==
Ջրհորի խորհրդանիշն է՝ ♒, Յունիկոդում գտնվում է տասնորդական 9810 և տասնվեցերորդական 2652 համարների ներքո և կարող է HTML-կոդ մտցվել որպես &#9810; կամ &#x2652;.։
		
		
		
		


== Տես նաև ==
Ջրհոս (համաստեղություն)


== Ծանոթագրություններ ==


== Գրականություն ==
Знаки астрономические // Советский энциклопедический словарь / Научно-редакционный совет: А. М. Прохоров (пред.). — М.: Советская энциклопедия, 1981. — С. 470. — 1600 с.
Զինված բախում Ֆիզուլիում (2014)

Զինված բախում Ֆիզուլիում, ռազմական բախում Ադրբեջանի և ԼՂՀ Զինված ուժերի միջև։ Բախումը տեղի է ունեցել 2014 թվականի մայիսի 27-ի լույս 28-ի գիշերը ժամը 02:30-ին Ֆիզուլիի շրջանում՝ հակամարտ ուժերի շփման գծում։ Համաձայն հայկական և ադրբեջանական կողմերի տվյալների, բախումը տեղի է ունեցել հակառակորդ կողմի ձեռնարկած դիվերսիոն ներթափանցման փորձի արդյունքում։


== Իրադարձությունների ժամանակագրություն ==
2014 թվականի մայիսի 27-ի լույս 28-ի գիշերը ժամը 02:30-ին հակամարտ ուժերի շփման գծի հարավային հատվածում տեղի է ունեցել զինված բախում։ Բախման արդյունքում երկու կողմերն էլ ունեցել են կորուստներ։ Ադրբեջանական կողմը ունեցել է երկու զոհ՝ կապիտան Ֆիքրեթ Մամեդովը և ենթասպա Խուդավերդի Աբիլովը։ ԼՂՀ կողմից զոհվել է եֆրեյտոր Էրիկ Գասպարյանը։ Համաձայն հայկական աղբյուրների, ադրբեջանական կողմը իրականացրել է դիվերսիոն ներթափանցման փորձ։ ՊԲ մամուլի ծառայության համաձայն, ՊԲ առաջապահ ստորաբաժանումների ձեռնարկած համապատասխան գործողությունների արդյունքում հակառակորդը հետ է շպրտվել։ Դիրքի ավագ կրտսեր սերժանտ Սերգեյ Գրիգորյանը և ավագ սերժանտ Նարեկ Վասիլյանը արժանացել են «Մարտական ծառայություն», «Գարեգին Նժդեհ» մեդալների, իսկ ավագ լեյտենանտ Անդրանիկ Քոչարյանը՝ «Արիության մեդալով» և «Մարտական ծառայություն I աստիճանի մեդալով»։

Ադրբեջանի ՊՆ-ն տարածել էր հայտարարություն, թե իբր հայկական կողմը հարձակվել է ադրբեջանական հենակետի վրա։ Ի պատասխան այդ մեղադրանքներին, ՊՆ մամլո խոսնակ Արծրուն Հովհաննիսյանը հայտարարել է.

Հայկական կողմը որպես ապացույց նշում է ադրբեջանական կողմի զոհվածների տարիքը և կոչումները՝ մեղադրելով Ադրբեջանին դիվերսիոն ներթափանցման համար։ Բացի այդ հայկական ԶԼՄ-ները հավելում են, որ Ֆիքրեթ Մամեդովի թաղման արարողության նկարի վրա Մամեդովը պատկերված է եղել հատուկ նշանակության զորքերի տոնական համազգեստով և տարբերանշաններով։ Ադրբեջանական կողմն էլ նշել է, որ Մամեդովը եղել է մոտոհրաձգային դասակի հրամանատար։


== Կորուստներ ==
Լեռնային Ղարաբաղի զինված ուժեր

եֆրեյտոր Էրիկ Գասպարյան (ծնված 1995 թվականին)Ադրբեջանի զինված ուժեր

կապիտան Մամեդով Ֆիքրեթ Ակիֆ օղլու (ծնված 1982 թվականին)։ Հետմահու ստացել է «Արիության մեդալ»։ Թաղված է Բաքվի Շեհիդների պուրակում։
ենթասպա Աբիլով Խուդավերդի Ֆարհադ օղլու (ծնված 1991 թվականին)։ Հետմահու ստացել է «Մարտական ծառայության համար III աստիճանի մեդալով»։


== Վիրավորներ ==
Ադրբեջանի ԶՈւ

շարքային Միրզազադե Մեհման Դադաշբալա օղլու (ծնված 1994 թվականին)։


== Ծանոթագրություններ ==
Չուկավինկի

Չուկավինկի (ռուս.՝ Чукавинки), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
When the Party's Over (երգ, Բիլլի Այլիշ)

When the Party's Over (ամբողջությամբ փոքրատառերով, անգլ.-ից՝ «երբ խնջույքն ավարտվում է»), ամերիկացի երգչուհի և երգահան Բիլլի Այլիշի երգը։ Երգը թողարկվել է 2018 թվականի հոկտեմբերի 17-ին «Darkroom» և «Interscope Records» լեյբլների միջոցով։ Այլիշի դեբյուտային «When We All Fall Asleep, Where Do We Go?» (2019) ալբոմի երկրորդ սինգլը։


== Տեսահոլովակ ==
Տեսահոլովակը թողարկվել է 2018 թվականի հոկտեմբերի 25-ին։ Հոլովակն սկսվում է այն պահին, երբ Բիլլին նստած է դատարկ սենյակում, նրա դիմաց դրված է սև հեղուկով լցված մի բաժակ, որն աղջիկը սկսում է արագ խմել։ Սև արցունքները սկսում են թափվել և, արդյունքում, կեղտոտում ամբողջ հագուստը։ Հոլովակի վերջում տեսախցիկն իջնում է և ցույց տալիս ամբողջ հատակի` սև հեղուկով ծածկված լինելը։ Այլիշը նշում է, որ հոլովակի մտահղացումը նրան տվել է իր երկրպագուն, որը Բիլիին նկարել էր սև, ծորացող աչքերով։ 

Հոլովակի ստեղծման աշխատանքները ղեկավարել է Կարլոս Լոպես Էստրադան։


== Հիթ-շքերթներ ==


== Հավաստագրում ==


== Թողարկման պատմություն ==


== Ծանոթագրություններ ==


== Արտաքին հղումներ ==
When the Party's Over-ը(անգլ.) Discogs կայքում
Billie Eilish - when the party's over ՅուԹյուբում
Իբիարա

Իբիարա (պորտ.՝ Ibiara), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Իտապորանգայի գավառի կազմի մեջ։ Բնակչությունը կազմում է 6235 մարդ՝ 2006 թվականի տվյալներով։ Գրավում է 244,480 կմ2 տարածք։ Բնակչության խտությունը՝ 25,5 մարդ/կմ²։


== Պատմություն ==
Քաղաքը հիմնադրվել է 1959 թվականի ապրիլի 16-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 14.595.672,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.315,67 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,589 (տվյալները՝ ՄԱԿ-ի զարգացման ծրագրի)։
Էրտինե (գետակ)

Էրտինե, գետակ Թուրքիայում, Արածանիի ավազանում, նրա ձախ վտակը։ Հոսում է Խարբերդի նահանգի Դերսիմի գավառով։ Սրա ափին էր գտնվում Էրտինե գյուղը։


== Ծանոթագրություններ ==
Գրիչ (գրագիր)

Անվան այլ կիրառումների համար տե՛ս՝ Գրիչ (այլ կիրառումներ)Գրիչ, գրող, գրագիր, քարտուղար, որ միջնադարում ձեռագրեր էր գրում։ Մասնագիտական կրթություն էր ստանում գրչության դպրոցներում, վարպետ գրիչների մոտ՝ դառնալով ձեռագրերի հիմնական ստեղծողը, հաճախ նաև նկարազարդողն ու կազմողը։ Գրիչը ոչ միայն գեղեցիկ ձեռագիր պետք է ունենար, այլև լիներ գրագետ, տիրապետեր գրչության արվեստի նրբություններին։ Եղել են նաև ինքնուս գրիչներ։ Սրանց ձեռագրերը սխալաշատ էին։ Վարպետ գրիչ  կոչվում էր «գրչապետ», «քաջ քարտուղար», «հոգևաոր» են։ Գրիչը հաճախ իր արվեստը փոխանցում էր ժառանգաբար (Աղթամարում Դանիել գրչի ժառանգներն այն պահպանեցին շուրջ 200 տարի)։ Գրիչները հիմնականում աշխատում էին գրչության կենտրոններում, բայց կային և «թափառական» գրիչներ, որոնք ձեռագիր գրելու էին գնում պատվիրատուի մոտ։
Շերեմետևո

Անվան այլ կիրառումների համար տե՛ս՝ Շերեմետևո (այլ կիրառումներ)
«Շերեմետևո» միջազգային օդանավակայան (IATA: SVO, ICAO: UUEE) (ռուս.՝ Международный аэропорт Шереме́тьево), միջազգային օդանավակայան, Մոսկվայի և Մոսկվայի մարզի երեք հիմնական օդանավակայաններից մեկը, Ռուսաստանում երկրորդն է ուղևորահոսքի ծավալով (Դոմոդեդովոյից հետո), ինչպես նաև մտնում է Եվրոպայի 20 խոշորագույն օդանավակայանների մեջ։ Պաշտոնական անվանումն է «Մոսկվա (Շերեմետևո)»։ Օդանավակայանի գլխավոր օպերատորի անվանումն է՝ ԲԲԸ «Միջազգային օդանավակայան Շերեմետևո»։
Գտնվում է Մոսկվայից հյուսիս-արևմուտք, Մոսկվայի մարզի Խիմկի քաղաքային օկրուգի տարածքում, Խիմկի և Լոբնյա քաղաքների միջև։ Մոսկվայի օղակաձև ավտոմոբիլային ճանապարհից Լենինգրադյան մայրուղով մինչև A, B, C տերմինալները հեռավորությունը կազմում է 13 կմ, մինչև D, E և F տերմինալները՝ 9 կմ։
«Միջազգային օդանավակայան Շերեմետևո» ԲԲԸ-ի գլխավոր տնօրենն է Միխայիլ Վասիլենկոն (2005 թվականի մայիսի 12-ից)։


== Պատմություն ==
Ի սկզբանե օդանավակայանը կառուցվել է որպես Խորհրդային բանակի Ռազմա-օդային ուժերի գլխավոր օդանավակայան։ 1953 թվականի սեպտեմբերի 1-ին ԽՍՀՄ Մինիստրների խորհուրդը կարգադրել է Չաշնիկովո բնակավայրի տարածքում կառուցել Ռազմա-օդային ուժերի Կենտրոնական օդանավակայան։
Օդանավակայանը ի սկզբանե անվանվել է «Շերեմետևսկի» ոչ հեռու գտնվող երկու օբյեկտների՝ Շերեմետևսկի բնակավայրի և Սավյոլովսկու երկաթուղային գծի համանուն կայարանի ուղղությամբ։
1957 թվականին շահագործման է հանձնվել թռիչքուղին, հիմնական և կապող վազքուղիները, երեք պլատֆորմ ինքնաթիռների կայանման համար, կառավարման Կենտրոնական կետի շենքը։
1959 թվականին օդանավակայանը ԽՍՀՄ Պաշտպանության նախարարությունից փոխանցվել է քաղաքացիական ավիացիային։ Միջազգային օդանավակայան Շերեմետևի բացման պաշտոնական ամսաթիվը համարվում է 1959 թվականի օգոստոսի 11-ը։ Այդ օրը հիմնարկության ծառայությունները առաջին անգամ սպասարկում էին Ту-104 ինքնաթիռները, որոնք ուղևորներին տեղափոխեցին Լենինգրադ քաղաքից։


== Տեխնիկական տվյալները ==
Շերեմետևո օդանավակայանը առաջին կարգի է և ունակ է ընդունել ցանկացած տիպի օդանավեր՝ ինչպես հայրենական, այնպես էլ արտասահմանյան արտադրության։ 2011 թվականին Շերեմետևոյում բացվել է Օդանավակայանի կառավարման կենտրոն։ Օդանավակայանի կառավարման կենտրոնը՝ ռազմավարական նախագիծ է, որը թույլ է տալիս կառավարել բիզնես-գործընթացները, օպերատիվորեն համակարգել օդանավերը սպասարկող բոլոր մասնակիցների համատեղ աշխատանքը, ինչպես նաև վերահսկել և վերլուծել իրավիճակը Շերեմետևի տարածքում իրական ժամանակի ռեժիմում։


== Տերմինալներ ==
2015 թվականի մարտի դրությամբ Շերեմետևոյում գործում են հինգ մարդատար տերմինալներ՝ Տերմինալ A (SVO-A), Տերմինալ B (SVO-В) դադարեցրել է իր աշխատանքը և պատրաստվում է քանդման, Տերմինալ C (SVO-С), Տերմինալ D (SVO-D), Տերմինալ E (SVO-E) և Տերմինալ F (SVO-F)։


== Ուղղություններ ==
2015 թվականի հունիսին Շերեմետևո միջազգային օդանավակայանը չվերթներ է իրականացրել հետևյալ երկրներում՝


== Վիճակագրություն ==
Գործում է օդային բեռնափոխադրումների «Շերեմետևո-Կարգո» համալիրը, ավիացիոն բեռների և փոստի սպասարկմամբ զբաղվող ձեռնարկություն «Օդանավակայան Մոսկվա», «Ռուսպորտ» բեռնափոխադրումների համալիրի օպերատորը և այլն։


== Ծանոթագրություններ ==


== Արտաքին հղումներ ==
Օդանավակայանի պաշտոնական կայք
Մահն իմ արհեստն է (վեպ)

Մահն իմ արհեստն է  (ֆր.՝ La mort est mon métier), վեպի հեղինակը ֆրանսիացի գրող Ռոբեր Մերլի է: Վեպը գրվել է 1952 թվականին՝ հիմնված հեղինակի կենսագրականի վրա, որը ներկայացվում է գեղարվեստականորեն։ Վեպի գլխավոր հերոսի՝ Ռուդոլֆ Լանգի կերպարը հիմնված է Երկրորդ համաշխարհային պատերազմի տարիներին Գերմանիայի Օսվենցիումի համակենտրոնացման ճամբարի (այնտեղ սպանել են ավելի քան 1մլն մարդ ) պարետ Ռուդոլֆ Ֆրանց Ֆերդինանդ Հյոսի կերպարի վրա։


== Սյուժե ==
Պատմությունն սկսվում է 1913 թվականին, երբ վեպի գլխավոր հերոսը՝ Ռուդոլֆը 13 տարեկան է։ Նրա ծնողները որդուն ուղարկել են կաթոլիկ կրթություն ստանալու, որին Ռուդոլֆը շատ վատ է տրամադրված։ Ռուդոլֆի խիստ հայրը ցանկանում է, որ որդին դառնա հոգևորական։ Երբ նա դառնում է 15 տարեկան, Ռուդոլֆը սկսում է իր զինվորական կարիերան, որը 1943 նրան տանում է Օսվենցիումի համակենտրոնացման ճամբար։ Ռուդոլֆը սկսում է անշեղորեն կատարել հրամանատարների հրամանները և, ի վերջո, նրա գերագույն նպատակներից մեկն է դառնում ավելի շատ թվով մարդկան ոչնչացումը։ «Մահն իմ արհեստն է» վեպը, պատմում է այն մասին, թե ինչպես է աստվածավախ, խստասիրտ, խստականոն ու բծախնդիր հոր զավակն աստիճանաբար վերածվում վերադասների հրամաններն անշեղորեն կատարող անսիրտ մարդասպանի։


== Ֆիլմեր ==
1977 թվականին Թեոդոր Կոտուլայի կողմից Արևմտյան Գերմանիայում նկարահանվել է ֆիլմ՝ «Գերմանական կյանքից», վեպի սյուժեի վրա հիմնվելով։ Ֆիլմում Ռուդոլֆի դերում հանդես է եկել գերմանացի դերասան Ջորջ Շուլցը։


== Գրականություն ==
Ռոբեր Մերլ - «Մահն իմ արհեստն է» (Վեպ, Ֆրանսերենից թարգմանեց՝ Համլետ Մելիքյանը, Երևան, 2012 թվական, Լիմուշ հրատարակչություն, 224 էջ)


== Ծանոթագրություններ ==
Ասք Իգորի ճակատամարտի մասին

«Ասք Իգորի ճակատամարտի մասին» (ռուս.՝ Слово о походе Игоревом, Игоря, сына Святославова, внука Олегова, Слово о плъку Игорєвѣ · И́горѧ сꙑ́на Свѧ́тъславлѧ · внука Ольгова, հայերեն ընդունված այլ անվանում՝ «Ասք Իգորի արշավանքի մասին»), ռուսական միջնադարյան գրական հուշարձան, անհայտ հեղինակի գործ՝ նվիրված պոլովցիների դեմ Նովգորոդ-Սևերսկի իշխան Իգոր Սվյատոսլավիչը 1185 թվականի արշավանքների պատկերմանը։ Գրի է առնվել 1185—1187 թթ.։ «Ասք Իգորի ճակատամրտի մասին»–ի ձեռագրի մի ընդօրինակություն, հավանաբար՝ XVI դարի գրչություն, Յարոսլավլում հայտնաբերել է կոմս Ա. Ի. Մուսին-Պուշկինը (1744-1817 թթ.) XVIII դարի վերջերին և հրատարակել Մոսկվայում, 1800 թվականին։ Ձեռագիրը և տպագրված օրինակների մեծ մասը ոչնչացվել են 1812 թ.՝ Նապոլեոնի արշավանքի ժամանակ։ Ասքի հիմնական պաթոսը հայրենասիրությունն է, ռուս իշխաններին միաբանելու կոչը՝ հանուն հայրենիքի ազատագրման ու անկախության։ «Ասք Իգորի ճակատամրտի մասին»–ը լայն պատկերացում է տալիս հին Ռուսիայի տնտեսական կյանքի, ժողովրդի հավատալիքների, կենցաղի, ռազմավարության մասին։ Ա. Պ. Բորոդինը այդ թեմայով գրել է «Իշխան Իգոր» օպերան։ Ասքը թարգմանված է աշխարհի շատ լեզուներով, այդ թվում և հայերեն։


== Ծանոթագրություններ ==


== Արտաքին հղումներ ==
«Ասք Իգորի ճակատամարտի մասին» հայերեն
Սարաևոյի համալսարան

Սարաևոյի համալսարան (բոս․՝ Univerzitet u Saraĵevu), համալսարան Բոսնիա և Հերցեգովինայում, որը նաև համարվում է նախկին Հարավսլավիայի կազմում գտնվող երկրների բարձրագույն կրթական հնագույն հիմնարկը։ Սկզբնապես հիմնադրվել է 1531 թվականին՝ որպես իսլամական իրավունքի քոլեջ։ Համալսարանը ժամանակակից վիճակում ստեղծվել է 1949 թվականին։ 1949 թվականի բացման պահից 122 000 ուսանող ստացել են բակալավրի աստիճան, 3891 ուսանող՝ մագիստրոսի աստիճան և 2284 ուսանող՝ դոկտորական աստիճան։
Սարաևոյի համալսարանը կապեր է պահպանում Եվրոպայի, ԱՄՆ-ի, Կանադայի ավելի քան 40 համալսարանների հետ։


== Ռեկտորներ ==
Վասո Բուտոզան 1949-1950, 1952-1956
Դրագո Կրնդիա 1950-1952
Էդհեմ Կամո 1956-1960
Ալեքսանդր Տրումիչ 1960-1965
Ֆազլի Ալիկալֆիչ 1965-1969
Համդիա Կեմերլիկ 1969-1972
Զդրավկո Բեսարովիչ 1972-1977
Արիֆ Տանովիչ 1977-1981
Բոզիդար Մատիչ 1981-1985
Լջուբոմիր Բերբերովիչ 1985-1988
Նենադ Կոցմանովիչ 1988-1991
Յուսուփ Մուլիչ 1991-1993
Ֆարուկ Սելեսկովիչ 1993-1995
Նեձադ Մուլաբեգովիչ 1995-2000
Բորիս Տիհի 2000-2004
Հասան Մուրատովիչ 2004-2006
Ֆարուկ Ցակլովիչա 2006-2012
Մուհարեմ Ավդիսպահիչ 2012-2016
Ռիֆատ Սկրիջելջ 2016-այժմ


== Հայտնի շրջանավարտներ ==
Ալիյա Իզետբեգովիչ, Բոսնիա և Հերցեգովինայի առաջին նախագահ
Բակիր Իզետբեգովիչ, բոսնիացի պետական գործիչ և քաղաքագետ
Յասմիլա Ժբանիչ, բոսնիացի կինոռեժիսոր
Մայա Սար, բոսնիացի երգիչ


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Agency Anadolu։ «Saraybosna'da 476 yıldır yaşayan medrese! (Sarajevo Celebrates 476 Years of its Medresa!)»։ Haber7։ Վերցված է 02-04-2016 
«Սարաևոյի կառույցներ»։ Gezip Gördüm։ Վերցված է 02-04-2016 
«Սարաևոյի համալսարանի պատմություն»։ Սարաևո։ մայիսի 19, 2010։ Արխիվացված է օրիգինալից 2015-09-10-ին։ Վերցված է 02-04-2016 
«Սարաևոյի կառույցներ»
Արիա (երաժշտություն)

Արիա (իտալերեն՝ aria — օդ) վոկալային ստեղծագործություն նվագակցումով՝ մեկ ձայնի համար, դրամատիկական մենախոսությանը համապատասխան, հիմնականում օպերայի, օպերետի, օրատորիայի կամ կանտատի կազմում։ Արիայի տակ կարող է նաև նկատի առնվել երգային բնույթի երաժշտա-գործիքային պիես։
Արիան առանձնանում է  երգելու տարբեր ձևերով․ երբեմն դժվար, վիրտոուզ բնույթով։ Հաճախ արիաները նախորդում են երաժշտական արտասանությանը։ Արիայի տարատեսակություն է հանդիսանում արիետտան։
Իր պատմական զարգացման ընթացքում արիան, ինչպես օպերային ձև, անցել է զարգացման տարբեր աստիճաներ։ Իտալական օպերա-սերիայի համար բնորոշ է արիայի դասակարգումը՝ կախված այն զգացմունքներից, որոնք նրանք արտահայտում են․ վրեժի, բողոքի, սիրային, հերոսական արիաներ։ Արիան օպերա-սերիայի մեջ ունեցել է եռամաս ձև, որում երրորդ մասն ամբողջովին կրկնում էր առաջինը։ Կան երկու մասից կազմված արիաներ, որոնցում առաջին մասի դանդաղ  և արագ երկրորդ մասի հակադրությամբ ցուցադրվում են գործող անձի վերապրումները։ Առանձնացնում են նաև պատմվածքների և մենախոսությունների արիաներ։
Արիոզոն  փոքր ծավալով արիան է։ Արիոզոին բնորոշ է ազատ կոմպոզիցիան, որպես կանոն, դա  գործող անձերից մեկի մենախոսությունն է։ Նրա հետ կապում են երկու այլ տերմիններ։ Կաբալլետայի մեջ տարբերությունը երաժշտության և բառերի  հերոսական բնույթն  է, իսկ կավատինայի մեջ գերիշխում է երգի ռոմանտիկ  նրբերանգը
։


== Կարդալ նաև ==
Արիոզո
Բալլադ
Կավատինա
Երգ
Ասերգություն
Ռոմանս


== Ծանոթագրություններ ==